**Where’s Boris?** on Pedro's Heavy Gentlemenin neljäs studioalbumi, joka julkaistiin kesällä 1983. Levyn tunnetuin kappale on Jim Pembroken tulkitsema "Matuška - Mother". 

Albumi on julkaistu vinyylilevynä sekä C-kasettina Kerberos-levymerkillä.

Kappaleet
---------

Kaikki kappaleet sovittanut Pedro Hietanen.

|  |  |
| --- | --- |
| A-puoli
1. Ruskie Neitšyt – 2.26 (säv. ja san. trad.)
2. Where’s Boris? – 2.42 (säv. ja san. Jim Pembroke)
3. Cossack Frantique – 3.47 (säv. Jim Pembroke)
4. Moskow Drug Club – 3.52 (säv. B.B. Gabor, Leon Stevenson ja Denis Keldie, suom. san. Jarkko Laine)
5. Warsova – 2.43 (säv. trad. san. Pentti Saaritsa)

 | B-puoli
1. Matuška – 4.06 (*Mother*, säv. trad. san. Jim Pembroke)
2. Natašha – 4.26 (säv. Jani Uhlenius)
3. Sputnick – 3.27 (säv. Jerry Engler)
4. On Prygal – 0.59 (*Mies hyppi*, säv. M. A. Numminen ja Pedro Hietanen, san. Katja Losowitsch)
5. Dark is the Night – 4.10 (säv. Nikita Bogoslovskij)

 |

Vinyylilevyn takakannessa on Seppo Ahdin pakinoitsija nimimerkillä **Bisquit** (Ilta-Sanomain luvalla) kirjoittama teksti:

> »**Go East, Gentlemen!**
> 
> 
> Tällä levyllä Ylen Sankia Pedro ottaa viimeinkin taljankkansa tupesta ja vetäisee täysin palkein päin ihanaa itää! Pioneerihaitaristia tukee offensiivissa Raskas Herrasmiehistö. Soiton hetki on lähellä!
> 
> 
> Operaatio tuntee koodinimen "Missä on Boris"? Soitto-osasto Pedron tehtävä on tutkia Moskovan Rohdoskerho, missä paikallinen yhtye ylittää jatkuvasti jatsintuotantonominsa. Warsovassa on julistettu ulkonalaulamiskielto. Yö on tumma. Natashan matushka usuttaa tyttäriään urheiden musikanttiemme kimppuun: "Puskii, neitsyt..."
> 
> 
> Mutta se ei meidämme poikia säikytä. Ei panna pilliä pussiin. Eikä pullia. Se on kovaa peliä kun soitto-osasto Pedro pelaa. "Tanner tömisee ja aidaa kaatuu", sanoi jo Giuseppe Verdi. Pankkimies Ahti Karjalainen säästeli yhtä vähän kehujaan: "Enpä siinä soittoa seuratessani huomannutkaan että oli noussut kupla otsaan."
> 
> 
> "Olette vallan erinomaisesti soittanut Viktor Klimenkon kaataman tyhjiön venäläisen musiikin esittämisessä", totesi presidentti Koivisto luovuttaessaan hanuristi Pedro Hietaselle Suomen Haitarin Manuristin kiitokseksi arvokkaasta palkeenaukonnustyöstä. "Olkoon tää esimerkkinä siitä, kuinka erilaisen näppäinjärjestelmän mutta samanlaisen melankolian omaavat soittajat voivat elää totalitaarisen tietämättöminä toisistaan."
> 
> 
> 
> Missä muuten on Boris? Näin meidän kesken voin kertoa, että Boris esittää suomalaista avustajaa amerikkalaisessa filmissä Dorkin muisto. Boris näyttelee siinä viatonta ja selväjärkistä kirjailijaa, joka joutuu vahingossa kirjoittamaan esittelytekstin äänilevyn takapuolelle. Levyn idea on se, että on tapahtunut haitarivallankumous. Todiste tästä löytyy Messuhallin katota, jossa liehuu sirmakka ja vasara...»   
> (Seppo Ahti, res ylil.)
> 
>

Kokoonpano
----------

### Laulajat

* Pedro Hietanen - kappaleissa 1 ja 4
* Jim Pembroke - kappaleissa 2 ja 6
* Veikko Lavi - kappaleessa 5
* Luumu Kaikkonen - kappaleessa 3
* M. A. Numminen - kappaleessa 9

### Pedro's Heavy Gentlemen

* Pedro Hietanen - piano ja haitari
* Hannu Lemola - rummut ja lyömäsoittimet
* Pave Maijanen - basso ja taustalaulu (kuoro)
* Luumu Kaikkonen - kitara
* Antero Jakoila - kitara ja akustinen kitara
* Elektra Kurtis-Martin - mandoliinit ja viulut
* Jouni Heinonen - mandoliinit ja viulut
* Veli-Pekka Bister - sello
* Seppo Rannikko - tenorisaksofoni
* Markku Johansson - trumpetti
* Tom Bildo - vetopasuuna
* Jani Uhlenius - HS-symbaali
* Jukka Tolonen - kitarasoolo

### Tuotanto

* Ian Churches - äänitys ja mixaus (Soundtrack Studio)
* Pedro Hietanen - tuottaja
* Markus Heikkerö - kannen kuvitus ja suunnittelu
* Emilia - kalligrafia

Lähteet
-------

1. ↑  Pedro's Heavy Gentlemen - Matuska - Mother *Suomen levylistat*. Viitattu 23.9.2023.
2. 1 2 3  Pedro's Heavy Gentlemen - Where's Boris? *Discogs*. Viitattu 10.6.2023.